tomron87/hebrew-wikipedia-sentences-corpus huggingface dataset:
סטשוב הייתה מרכז חשוב של התנגדות אנטי-גרמנית, שבה פעלה תנועת ההתנגדות הפולנית במלחמת העולם השנייה, ה-Jędrusie והארמייה קריובה.
הגרמנים נסוגו בינואר 1945, לאחר הלחימה וההפצצה האווירית על העיר, 80% ממנה נהרס.
השואה בסטשוב, "יום ראשון השחור"
סטשוב הייתה מבין המקומות אשר נכבשו על ידי גרמניה הנאצית והיהודים בה נרצחו בהמוניהם.
לעיירה זו הועברו גם יהודי אושייק.
"ספר סטשוב" הידוע, מכיל דו"ח מפורט של עדי ראייה על החיים בגטו וההשמדה ההמונית ב"יום ראשון השחור" (8 בנובמבר 1942).
על פי עדות "ספר סטשוב", בלילה שלפני "יום ראשון השחור", אובר-שטורמפיהרר שילד הורה לשוטרים היהודים להנחות את כל היהודים בעיירה להיות נוכחים בשמונה בבוקר בכיכר השוק.
כל מי שלא יציית להוראה זו יירו בו.
בשעה שמונה בבוקר, כ-5,000 יהודים, צעירים ומבוגרים, התכנסו בכיכר העיר במטרה להתחיל בצעדת המוות שלהם.
בשעה עשר, שילד נתן את ההוראה: "צעדו!", אז האנשים החלו בצעדה וברגע שהגיעו לרחוב קרקובסקה, הרוצחים ירו לעבר המוני האנשים, כשהם ממלאים את כל הרחוב בקורבנות חפים מפשע.
הדם זרם מרחוב קרקובסקה לעבר הנהר.
הצעדה של יהודי סטשוב גררה אותם משצ'וצ'ין וסטופניצה לעבר מחנה ההשמדה בלז'ץ.
למעלה מ-1,000 יהודים הגיעו לסטופניצה.
בכפר ניז'ני, 9 ק"מ מסטשוב, נחפר קבר המונים ל-740 קורבנות.
אלו שלא הגיעו בשמונה בבוקר לכיכר השוק, נרצחו בבתיהם.
כל אלה שנהרגו בסטשוב עצמה, ביום של הטבח, הובאו לקבורה בקבר המונים אחד בבית הקברות היהודי.
מספר רב יותר של יהודים, שהוחזקו לעבודה קשה או הוחבאו בבונקרים, נהרגו כתוצאה מכך או הובלו במשלוחים למחנות ריכוז.
בית הקברות היהודי הוא בן למעלה מ-175 אך לא נשמר ובנקודת זמן מסוימת הוא אף הוחלף, ללא השארת עקבות, במגרש משחקים.
בית הקברות היהודי החדש, כשני שלישים מייל ממרכז סטשוב, היה מגרש ריק.
מצבות הקברים הובלו החוצה בעגלות הנאצים, כדי להשתמש בהם לריצוף אבנים בדרכי בוץ ונמכרו לחברת בנייה מטעם רשויות מוניציפליות, לאחר המלחמה, כאשר שום יהודי לא שב כדי לטעון עליהם בעלות.
סטשוב מהווה מרכז נפה בשוויינטוקז'יסקיה.
מבחינה מנהלית הנפה כוללת שבע מועצות אזוריות - סטשוב, בוגוריה, פולנייץ, אושייק, ריטוויאני, שידלוב, לובניצה ואולשניצה.
פיליפ ג'ק ברוקס הידוע יותר בשם הבמה שלו, סי.
פאנק הוא מתאבק אמריקאי, המופיע בארגון ההיאבקות WWE, בתוכנית הדגל Raw, שבה הוא מכהן כאלוף העולם במשקל כבד הנוכחי.
דמותו הפופולרית של ברוקס עמדה לעיתים במרכז עלילות הארגון והיוו סיפור ראשי.
כמו כן, ברוקס הוא לוחם MMA לשעבר.
ברוקס החל בקריירת ההיאבקות במופעי שוליים של ארגון Lunatic Wrestling Federation) LWF) עם אחיו מייק.
דרכם המשותפת של האחים נקטעה במהרה לאחר שנתגלה כי אחיו מעל בכספי ארגון ההיאבקות בו שיחקו.
לאחר הפרשה לא חזר עוד אחיו להופיע בהיאבקות מקצועית בעוד שפיליפ החליט להמשיך בקריירה ונרשם לבתי ספר העוסקים בנושא כדי להפוך למקצוען.
במסגרת אימוניו השתתף ברוקס במספר ארגוני היאבקות מקומיים ועצמאיים, שם שותפו לרוב היה סקוט קולטון, אשר לימים יצטרף גם הוא ל-WWE ודמויות השניים שותפו לא אחת בעלילות השונות.
אט-אט הצליח ברוקס להתקדם לארגונים אזוריים, ולבסוף הצטרף לארגונים Ring of Honor (ובקיצור - ROH) ו-TNA במקביל, תחת השם "CM פאנק".
בתחילה הייתה דמותו "טובה", אך הפכה במהרה לדמות "רעה" שנלחמה מול דמותו של סקוט לוי שהייתה ידוע בשם "רייבן".
היריבות נמשכה ברוב שנת 2003, ונחשבה לאחת מהיריבויות הכי גדולות בארגון.
במהלך אותה יריבות, פאנק הוצג בתור תומך של סגנון הסטרייט אדג' והוא גינה את רייבן על סגנון חייו.
פאנק ניצח את רייבן בקרב כלוב בנובמבר כדי לסיים את היריבות.
לאחר מכן, דמותו של ברוקס חזרה להיות "טובה", כשהוא טיפס במהירות בסולם הארגון.
הוא היה האדם האחרון שהודח בטורניר על "האליפות הטהורה" וזכה, יחד עם שותפו, קולטון, שהיה ידוע כ"קולט קאבאנה", פעמיים באליפות הזוגות.
ב-2004, פאנק נלחם מול אלוף ROH, סמואה ג'ו, בסדרה של שלושה קרבות.
בקרב הראשון, ביוני, הם נאבקו שעה אך אף אחד מהם לא ניצח.
בקרב השני, באוקטובר, בעיר מגוריו של פאנק - שיקגו, הם שוב התאבקו במשך שעה כשאף אחד לא מנצח.
הקרב היה הקרב האמריקאי הראשון מזה 7 שנים שדורג כקרב 5 כוכבים.
בדצמבר 2004, ג'ו ניצח את פאנק בקרב ללא מגבלת זמן.
ביוני 2005 חתם ברוקס על חוזה עם ארגון ה-WWE, הגדול ביותר בתחום ההיאבקות המקצועית.
בקרב שהיה אמור להיות הקרב האחרון שלו בארגון, ניצח פאנק את אוסטין אריס וזכה באליפות ROH.
מיד לאחר מכן, דמותו הפכה שוב ל"רעה" כשהצהיר שהוא מתכוון לעזוב ל-WWE עם החגורה.
במשך כמה שבועות, פאנק לגלג על הקהל ועל האליפות, כולל קטע שבו חתם על החוזה עם WWE על החגורה.
ב-12 באוגוסט, פאנק נלחם בקרב מרובע על האליפות מול ג'ו, כריסטופר דניאלס וג'יימס גיבסון, כשגיבסון מנצח את פאנק לבסוף וזכה בתואר.
למחרת היום, פאנק נלחם מול חברו, קולט קאבאנה, בקרב של שתי הכרעות משלוש, שהיה הקרב האחרון שלו ב-ROH.
לאחר הקרב, הקהל זרק סרטים על פאנק הבוכה כתודה אחרונה.
ברוקס צוות תחילה לליגת "הפיתוח" של ה-WWE (כיום NXT Wrestling), שנקראה OVW.
דמותו של ברוקס השתלבה הישר לשיאי העלילה של ליגת הפיתוח כשהוא זוכה באליפויות.
ברסלמניה 22, ברוקס גילם גנגסטר במהלך הכניסה של ג'ון סינה.
ב-4 ביוני 2006, פאנק נלחם בקרב הראשון שלו במופע גדול של ה-WWE, בקרב לא מצולם.
ב-4 ביולי, בפרק של ECW, שודר קטע מוקלט מראש של פאנק שדיבר על סגנון החיים שלו.
ב-1 באוגוסט 2006, פאנק ערך את הבכורה הטלוויזיונית שלו, כשניצח את ג'סטין קרדיבל.
לאחר מכן, פאנק המשיך להיות בלתי מנוצח ב-ECW.
קצת אחר כך, פאנק התחיל יריבות עם מייק נוקס, לאחר שנוקס האשים את פאנק בניסיון למשוך את חברתו, קלי קלי.
פאנק ניצח את נוקס בקרב שבו המנצח נכנס לקרב מרובה משתתפים על אליפות ECW.
הוא גם ניצח את נוקס עוד פעם, וגם הצטוות יחד עם DX (שון מייקלס וטריפל H) והאחים מאט וג'ף הארדי בקרב צוותים מול הצוות של רנדי אורטון, אדג', נוקס, ג'וני נייטרו וגרגורי הלמס, בקרב בו כל המשתתפים בצוות של פאנק שרדו לאחר שכל הצוות היריב הודח מהקרב.
בדצמבר, פאנק השתתף בקרב מרובה משתתפים על אליפות ECW אך הודח ראשון.
לאחר מכן, פאנק התחיל יריבות עם בוב הולי, שגרם לפאנק להפסד הראשון שלו בקרבות יחידים בינואר 2009. פאנק חטף את ההפסד השני שלו כעבור שלושה שבועות מידיו של מאט סטרייקר.
פאנק ניצח בקרב שאיפשר לו להשתתף בקרב סולם "כסף בבנק"- קרב של שישה אנשים שצריך להוריד מזוודה מתקרת האולם, שבו המנצח יוכל לקבל קרב על אליפות העולם מתי שירצה במשך שנה.
פאנק התחיל להתקדם בארגון, כששבוע לפני הקרב הוא ניצח פעמיים (כולל את בוקר טי, אלוף עולם לשעבר).
בקרב הסולם עצמו, פאנק כמעט הגיע למזוודה לפני שקן קנדי מנע ממנו להשיג אותה, והשיג אותה בעצמו.
באפריל 2007, פאנק נהיה דמות "רעה" כשהצטרף למתאבקים החדשים של ECW ביריבות מול המתאבקים הוותיקים.
אך כעבור שבועיים, פאנק חזר להיות "טוב" כשתקף את אלייז'ה בורק, מנהיג המתאבקים החדשים.
פאנק ניצח את בורק בקרב יחידים ולאחר מכן בקרב שלשות יחד עם מתאבקי ה־ECW הוותיקים (אוריג'ינלס).
לאחר שאליפות ECW התפנתה, הוכרז על טורניר בן ארבעה אנשים כדי לקבוע את האלוף החדש.
לאחר שפאנק ניצח בקרב שלו, הוא היה אמור לפגוש את כריס בנואה על התואר.
לאחר שבנואה לא הגיע לאירוע (לאחר מכן התגלה שהתאבד) פאנק נלחם מול ג'וני נייטרו על התואר והפסיד.
נייטרו שינה את שמו ל"ג'ון מוריסון" והמשיך את היריבות שלו עם פאנק, כשהוא מנצח את פאנק פעמיים נוספות.
בספטמבר 2007, פאנק ניצח את מוריסון וזכה בתואר.
הוא הגן על התואר מול אלייז'ה בורק, ביג דדי V, והמיז.
לאחר מכן הוא ניצח את מוריסון ואת המיז בקרב משולש.
בינואר 2008, הוא הפסיד את התואר לצ'אבו גאררו לאחר התערבות של אדג'.
ברסלמניה 24, פאנק זכה במזוודת הכסף בבנק, לאחר שניצח את כריס ג'ריקו, MVP (מונטל וונטביוס פורטר), שלטון בנג'מין, ג'ון מוריסון, מר קנדי וקרליטו.
ביוני 2008, פאנק הועבר לתוכנית Raw.
ב-30 ביוני, רק שבוע לאחר שהועבר ל-Raw, הוא השאיר את חותמו על התוכנית לאחר שבטיסטה תקף את אלוף העולם במשקל כבד, אדג', ופאנק דרש את הקרב על התואר העולמי שהובטח לו בחוזה הכסף בבנק מיד.
לאחר שניצח את אדג' הפצוע, פאנק זכה באליפות העולם במשקל כבד.
מאוחר יותר באותו לילה, הוא הגן על התואר מול ג'ון "בראדשו" לייפילד.
פאנק החזיק בתואר עד ספטמבר, שם הותקף בידי רנדי אורטון וחבריו לפני קרב על התואר.
פאנק נאלץ לוותר על התואר, כשכריס ג'ריקו זכה בתואר מאוחר יותר.
כעבור 8 ימים, הוא נלחם מול ג'ריקו בקרב כלוב על התואר אך הפסיד.
באוקטובר 2008, פאנק וקופי קינגסטון ניצחו את קודי רודס וטד דיביאסי וזכו בתוארי הזוגות של ה-WWE.
שניהם היו בצוות עם בטיסטה מול הצוות של רנדי אורטון והפסידו להם.
לאחר שהם הפסידו את התארים לג'ון מוריסון והמיז, פאנק השתתף בטורניר שבו המנצח יקבל קרב על האליפות הבין יבשתית לאחר שזכה בטורניר, הוא קיבל קרב על האליפות מול האלוף, ויליאם ריגל.
בקרב הראשון ריגל נפסל, ולכן התואר לא עבר.
בקרב השני, שבו נקבע שאם ריגל יפסל הוא יפסיד את התואר, פאנק נפסל.
כעבור עוד שבוע, הם נלחמו בקרב ללא פסילות ופאנק זכה בתואר לראשונה.
הוא הפסיד את התואר ב-9 במרץ, ל-JBL.
ברסלמניה 25, פאנק זכה במזוודת הכסף בבנק בפעם השנייה ברציפות.
באפריל, פאנק הועבר לסמאקדאון, והתחיל יריבות עם אומאגה, לאחר שזה מנע ממנו לדרוש קרבות על אליפות העולם באמצעות החוזה שלו כשהאלוף היה במצב פגיע.
פאנק ניצח את אומאגה בקרב רצועה כדי לסיים את היריבות ביניהם.
מאוחר יותר באותו הלילה, לאחר שג'ף הארדי ניצח את אדג' בקרב סולם וזכה באליפות העולם, פאנק דרש את הקרב על התואר וזכה בתואר שוב.
לאחר שהגן על התואר בקרב משולש מול אדג' והארדי, פאנק הפסיד להארדי בקרב תואר בפסילה לאחר שבעט בשופט, לכאורה מפני שנפצע בעינו.
לאחר שהארדי פקפק באמינות הפציעה, פאנק הפך ל"רע" ולגלג על סגנון החיים של הארדי לעומת סגנון הסטרייט אדג' שלו.
ביולי פאנק הפסיד את התואר שלו להארדי, אך ניצח אותו כדי לזכות שוב בתואר באוגוסט.
לאחר מכן פאנק הותקף בידי הקברן.
ב-28 באוגוסט, פאנק ניצח את הארדי בקרב כלוב שבו המפסיד התחייב לעזוב את הארגון.
פאנק התחיל להילחם מול אנדרטייקר, ולאחר שניצח אותו ברמאות בספטמבר בקרב הכנעות על התואר (הקברן לא נכנע), פאנק הפסיד לו את התואר בקרב "גיהנום בכלוב" באוקטובר.
לאחר מכן פאנק, יחד עם ריי מיסטריו ובטיסטה, איתגר את האנדרטייקר בקרב על התואר אך הפסיד.
לקראת סוף השנה, דמותו של פאנק השתנתה לאחר שלקח את המתאבק לוק גאלוס תחת חסותו וגרם לו לאמץ את סגנון הסטרייט אדג'.
לאחר מכן פאנק התחיל להציג את עצמו בתור דמות משיחית ומנהיגת כת, כשהוא דרש מאנשים להצטרף אל סגנון החיים שלו.
הוא לקח "מעריצים" (שחקנים) מהקהל, גרם להם להישבע לו אמונים וגילח את שיערם, כולל מתאבקת בשם סרינה, שיחד איתו ועם גאלוס יצרה את קבוצת "תרבות הסטרייט אדג'".
פאנק בעצמו לא גילח את שיערו ואת זקנו, כשטען שהוא כבר נקי.
באירועים לאחר מכן, פאנק התחיל להטיף לקהל במהלך הקרבות שלו.
לאחר שריי מיסטריו הדיח אותו בקרב על אליפות העולם, פאנק התחיל יריבות עם מיסטריו.
לאחר מכן, פאנק לבש מסכה כדי להסתיר את קרחתו.
לאחר מכן, הוא נלחם על אליפות העולם למשקל כבד אולם הפסיד.
לאחר מכן, ביג שואו הוריד את המסכה של פאנק, וגם חשף את החבר המסתורי בקבוצה של פאנק כג'ואי מרקורי, מתאבק עבר שנפצע בפניו.
באוגוסט, שואו ניצח את כל הקבוצה של פאנק לאחר שפאנק נטש את חבריו, ובספטמבר, שואו ניצח את פאנק.
המעבר ל-Raw והקמת "הנקסוס החדשה"
לאחר מכן, פאנק הועבר ל-Raw, ויצג אותה בקרב צוותים מול הצוות של סמאקדאון, שם הפסיד.
פאנק נפצע לאחר מכן, והחל לפרשן בתוכניות.
בדצמבר, פאנק חזר להיאבקות לאחר שתקף את ג'ון סינה.
לאחר מכן פאנק נכנס אל קבוצת "הנקסוס", שכבר הייתה ביריבות עם סינה, ונהיה המנהיג של "הנקסוס החדשה", שכללו את מייסון ריאן, האסקי האריס, מייקל מקגיליקטי ודייוויד אוטונגה.
לאחר מכן, פאנק פיתח יריבות נגד רנדי אורטון, אותו האשים בסיום כהונתו כאלוף ב-2008. פאנק הפסיד לאורטון ברסלמניה 27 וגם בקרב ללא פסילות חודש אחר כך.
ביוני, לאחר שניצח את ג'ון סינה ב-Raw, את ריי מיסטריו באירוע, ואז את מיסטריו ואת אלברטו דל ריו גם יחד בקרב בו המנצח יקבל קרב על אליפות ה-WWE, פאנק הודיע שהוא מסיים את החוזה שלו לאחר האירוע "כסף בבנק" (כסף בבנק).
פאנק נשבע שיעזוב את הארגון יחד עם האליפות והחל להיות אנטי-גיבור יותר מנבל.
שבוע לאחר מכן, ברוקס גרם להפסד של סינה מול אר טרות במהלך קרב 'שולחן'- ברוקס הזיז את אחד השולחנות במהלך הקרב, התגרה בסינה והסיח את דעתו כך שאר טרות הספיק להמם אותו.
לאחר הקרב, בזמן שג'ון סינה עוד המום בזירה, אמר ברוקס את אשר על ליבו בשידור חי, ואמר דברים קשים ביותר על חברת ה-WWE ועל היו"ר וינס מקמהן בפרט.
במהלך הנאום המיקרופון שאיתו דיבר כובה על ידי הצוות הטכני באמצעות שלט רחוק והשידור נקטע באופן פתאומי.
לאחר התוכנית פורסם באתר שפאנק לא ישתתף בקרב מול ג'ון סינה וישוחרר לאלתר באופן מיידי מה-WWE עקב התבטאויותיו הקשות נגד משפחת מקמהן ונגד חברת ה-WWE, אך לאחר שבוע ברצועת Raw סינה יצא אל הזירה ואמר ליו"ר מקמהן שאם הוא לא יתחרה מול CM פאנק ב"כסף בבנק" הוא יתפטר בעצמו.
מקמהן החליט לבסוף לאפשר את הקרב ולהשאיר את פאנק בתוכנית עד סיום החוזה שלו (מיד אחרי אירוע "כסף בבנק"), אך אמר שאם סינה יפסיד וייתן לפאנק ללכת יחד עם אליפות ה-WWE אז הוא יפוטר.
ב-17 ביולי 2011 התקיים אירוע "כסף בבנק".
פאנק התחרה מול ג'ון סינה על אליפות ה-WWE כמתוכנן בקרב מרשים ביותר.
באמצע הקרב, כאשר סינה החזיק את פאנק באחיזת הכנעה ו(STF), פרצו לקרב וינס מקמהן ואחד מהבכירים בארגון, ג'ון לאורינייטיס, וניסו לסיים את הקרב באופן מיידי אף על פי שברוקס לא נכנע.
סינה שחרר את האחיזה, הכה את לורינייטיס וצעק על מקמהן שהקרב יתנהל בדרך שלו (בצורה הוגנת).
פאנק ניצל את ההסחה, וברגע שסינה חזר לזירה, ביצע עליו פאנק את המהלך המסיים שלו(Go To Sleep / G.T.S), וניצח את סינה.
מקמהן הזועם התפרץ לעמדת הקריינות, וקרא לאלברטו דל ריו, זוכה קרב הכסף בבנק באותו יום, לדרוש את הקרב שלו על אליפות העולם מול פאנק המותש באותו הרגע.
דל-ריו רץ ממאחורי הקלעים אל הזירה יחד עם המזוודה, אך בשנייה שנכנס לזירה, בעט בו פאנק והימם אותו.
באותו רגע פאנק לקח את חגורת האליפות ורץ דרך הקהל יחד עם החגורה אל מחוץ לאולם.
לאחר שריי מיסטריו זכה באליפות ה-WWE הפנויה רק כדי להפסיד אותה מאוחר יותר לג'ון סינה, פאנק הופיע עם החגורה שלו והכריז שחזר לארגון.
הקצין התפעולי הראשי החדש של ה-WWE, טריפל H, הודיע שפאנק וסינה הם שניהם אלופים, ושהם ילחמו בקרב שבו המנצח יהיה האלוף הבלתי מעורער, והוא ישפוט בקרב זה.
באוגוסט, פאנק הצמיד את סינה לשלוש (אף על פי שרגלו של סינה הייתה על החבל) ונהיה האלוף הבלתי מעורער.
לאחר הקרב, קווין נאש, חברו של טריפל H, עשה את חזרתו ל-WWE ותקף את פאנק (מה שגרם לאחר מכן לסכסוך בין קווין נאש לבין טריפל H).
אחרי שעזב את הזירה דרך הקהל יצא אלברטו דל ריו ודרש את הקרב על התואר בעזרת מזוודת הכסף בבנק שבה זכה בקרב הסולמות של Raw באירוע "כסף בבנק".
יריבות עם טריפל H וקווין נאש
ב-Raw שלאחר מכן, התגלה שנשלח לקווין נאש מסרון מסתורי לתקוף את המנצח בקרב אליפות ה-WWE.
בהמשך התוכנית, פאנק נקלע לסכסוך עם נאש, כשפאנק האשים את טריפל H בשליחת המסרון.
פאנק דרש קרב מול נאש, אך קיבל קרב מול טריפל H.
לאחר מכן התברר שנאש שלח את המסרון לעצמו כדי להשיג אליבי.
לאחר שנאש פוטר, פאנק דרש שהקרב שלו מול טריפל H יהיה ללא פסילות ואם הוא ינצח, טריפל H יתפטר מתפקידו כקצין תפעולי ראשי.
בקרב עצמו, לאחר התערבות מקווין נאש, טריפל H ניצח.
וככה נגמר הסכסוך של פאנק וטריפל H.
לאחר שלושה שבועות פאנק נלחם נגד אלברטו דל ריו ב-Raw.
באמצע הקרב יצא ג'ון לאורנייטיס, המנהל הראשי החדש של Raw, ועצר את הקרב והודיע שהוא הופך את הקרב לקרב זוגות אלברטו דל ריו ופאנק נגד המיז ו-R-טרות'.
באמצע הקרב עזב דל ריו את פאנק והשאיר אותו להילחם לבד נגדם עד שהם תקפו אותו ביחד והקרב הסתיים כתוצאה מפסילה.
הם המשיכו להכות את פאנק עד שטריפל H בא לעזור לו.
בעקבות זה נקבע להם קרב זוגות לאירוע Vengeance, טריפל H ופאנק נגד מיז ו-R-טרות'.
ב-23 באוקטובר, באירוע Vengeance הקרב התנהל כמתוכנן עד שקווין נאש חזר.
נאש יצא מהקהל וגרם לטריפל H ופאנק להפסיד בקרב.
לאחר מכן החל יריבות עם אלברטו דל ריו ונקבע קרב ביניהם ב"סדרת ההישרדות" אשר הסתיים בניצחונו של CM פאנק והפיכתו לאלוף ה-WWE החדש.
בטקס פרסי ה"סלאמי" המסורתי של השנה זכה ברוקס בפרס מתאבק השנה.
כהונה שנייה בתור אלוף ה-WWE
אחרי "סדרת ההישרדות", אלברטו דל ריו קיבל קרב חוזר עבור אליפות ה-WWE אך הוא הפסיד גם אותו.
המנהל הראשי של Raw, ג'ון לאורנייטיס, קבע שבאירוע TLC: שולחנות, סולמות וכיסאות יהיה קרב משולש על אליפות ה-WWE בין פאנק, המיז ואלברטו דל ריו.
הקרב יהיה קרב של כיסאות, שולחנות וסולמות.
פאנק הביס את דל ריו ומיז ולכן נשאר אלוף.
יום לאחר מכן, ב-Raw, פאנק הגן על האליפות נגד דולף זיגלר.
הוא הפסיד לזיגלר כתוצאה מפסילה בגלל התערבותו של הסמנכ"ל לקשרי כוכבים, ג'ון לאורנייטיס.
באירוע "תא ההדחות" פאנק השתתף בקרב ההדחות המסורתי על האליפות בין כריס ג'ריקו, קופי קינגסטון, דולף זיגלר, המיז ו-R-טרות', בו ניצח ושמר על התואר אצלו.
ברסלמניה 28 פאנק ניצח את כריס ג'ריקו ושמר על אליפות ה-WWE שוב.
לאחר מכן, נקבע ביניהם קרב לאירוע "חוקי אקסטרים" בסגנון קרב רחוב בנוסח שיקגו, שבו פאנק גם ניצח.
במהלך תקופת היריבות בין השניים, ג'ריקו נהג לגדף ולהשפיל את פאנק ואת כבוד משפחתו כשטען שאביו אלכוהוליסט, אחותו מכורה לסמים, ושאימו הולידה אותו בכלל כממזר.
לכן הניצחון הגדול באירוע "חוקי אקסטרים" החזיר לפאנק את כבוד משפחתו.
באירוע Over The Limit נקבע שפאנק יגן על אליפות ה-WWE מול דניאל בריאן, חברו הטוב מארגון היאבקות ROH, מפני שדניאל ניצח בטורניר "הבס את השעון" וזכה להילחם על האליפות.
ב-Over The Limit ניצח פאנק את דניאל בריאן לאחר שנכנע בדיוק לאחר צלצול הפעמון והחלטת השופט.
בסמקדאון, ה-1 ביוני, נקבע קרב לאירוע No Way Out, ש-CM פאנק ילחם נגד דניאל בריאן ונגד קיין בקרב משולש (Triple Threat) על אליפות ה-WWE.
באירוע No Way Out 2012,CM פאנק ניצח את דניאל בריאן וקיין ושמר על אליפות ה-WWE אצלו.
באירוע "כסף בבנק" נקבע קרב חוזר בין CM פאנק לבין דניאל בריאן, שבו הדיווה AJ לי תשמש כשופטת אורחת.
לאורך כל היריבות בין פאנק לבריאן (וגם קיין) AJ הסיחה את דעתם של השלושה בעיקר לענייני הזוגיות איתה וזאת בגלל "ההפרעות הנפשיות" מהם היא סובלת מאז שדניאל בריאן נפרד ממנה.
בתוכנית 1000 של Raw, נלחם פאנק מול ג'ון סינה שפדה עליו את מזוודת הכסף בבנק אך בתור קרב הוגן.
הקרב הופסק בגלל התערבות של ביג שואו.
ביג שואו התחיל להכות את סינה ו-CM פאנק התעלם ויצא מהזירה ואז כשהרוק הגיע ונכנס לזירה הוא עצר את ביג שואו ואז CM פאנק נכנס שוב לזירה ותקף את הרוק במפתיע.
בסאמרסלאם 2012 פאנק ניצח את ג'ון סינה וביג שואו על אליפות ה-WWE ונשאר אלוף ה-WWE.
בתוכנית Raw כמה ימים אחר כך, פאנק החליט לתת לסינה להיות המתמודד החדש נגדו על האליפות באירוע לילה של אלופים.
בליל האלופים פאנק שמר על התואר בתיקו מול סינה.
אחרי הקרב פאנק תקף את סינה עם חגורת ה-WWE.
בשבוע לאחר מכן פאנק היה צריך לבחור מי יהיה הטוען לכתר לאליפות שלו בין שתי אפשרויות רייבאק לבין ג'ון סינה ובדיוק כשעמד להכריז הפסיק בגלל צעקות הקהל.
הבעלים של ה-WWE, וינס מקמהן, נכנס לאולם כדי להודיע שהוא הולך לבחור את הטוען לכתר לאליפות של פאנק.
וינס בחר בהמשך התוכנית את רייבאק כטוען לכתר ובאירוע "גיהנום בכלוב" 2012 נקבע הקרב CM פאנק נגד רייבאק על אליפות ה-WWE.
בקרב נגד רייבאק, השופט של הקרב, בראד מדוקס, נתן לרייבאק מכה לביצים ולאחר מכן נתן לפאנק את הניצחון לאחר שפאנק הצמיד במהירות את רייבאק ובראד ספר לספירת 3 במהירות.
לאחר הקרב רייבאק פגע קשות במדוקס וב-CM פאנק לאחר שביצע עליו את השל שוק בראש הכלוב.
חודש לאחר מכן הוחלט קרב שלישייה לאירוע Survivor Series 2012 בין אלוף ה-WWE, CM פאנק לבין רייבאק וג'ון סינה.
באותו הקרב רייבאק עמד לנצח ואז התפרצו שלושה מתאבקים מ-NXT שקראו לעצמם כמה תוכנית לאחר מכן "המגן" וביצעו על רייבאק את תרגיל הסיום המשותף שלהם על שולחן שדרנים.
בזכות מהלך זה CM פאנק ניצח בקרב.
ב-Raw לאחר מכן נקבע קרב בין פאנק לרייבאק בקרב שולחנות, סולמות וכיסאות לאירוע Tables Ladders And Chairs 2012 (בתרגום חופשי: שולחנות, סולמות וכיסאות).
שבועיים לפני האירוע פאנק ספג פציעה ולא היה יכול להתמודד באירוע ולכן נקבע הקרב ל-Raw שב-7 בינואר קרב שולחנות, סולמות וכיסאות על התואר.
ב-Raw פאנק ניצח בקרב זה בעזרת התערבות של "המגן"
יריבות עם דה רוק וג'ון סינה
בפרק ה-1000 של Raw, הרוק חזר ל-WWE והזכיר לפאנק שהוא קבע שברויאל ראמבל הוא ילחם נגד אלוף ה-WWE לא משנה מי זה יהיה.
שבוע לפני הרויאל ראמבל, ב-Raw, שלישיית "המגן" תקפו את הרוק.
לאחר מכן, במאחורי הקלעים, מר מקמהן אמר לפאנק שאם "המגן" יתפרצו לקרב ברויאל ראמבל ויתקפו את הרוק, אז התואר יילקח מידיו של פאנק.
ברויאל ראמבל "המגן" תקפו את דה רוק וגרמו לפאנק לאבד את האליפות.
פאנק הפסיד בקרב, מיד יצא מר מקמהן לעבר הזירה והכריז שאליפות ה-WWE נלקחת מפאנק ומועברת לרוק עקב מה שהוא הכריז לפני האירוע, אך הרוק סירב לדבריו של מקמהן ורצה להילחם על האליפות ולא לקבל אותה כתוצאה מפסילה.
מקמהן קיבל את בקשתו של הרוק וביקש מהשופט להתחיל מחדש את הקרב.
הקרב נמשך אבל פאנק הפסיד את התואר לרוק.
בתוכנית Raw אחרי רויאל ראמבל, נקבע קרב חוזר על האליפות בין פאנק לרוק באירוע "תא ההדחות" 2013. באירוע פאנק הפסיד לרוק בקרב ולא הצליח להשיב את האליפות אליו.
רסלמניה 29 ויריבות נגד אנדרטייקר
בתוכנית Raw, ב-25 בפברואר, התקיים קרב בין פאנק לג'ון סינה, שהמנצח בקרב זה יזכה בקרב נגד הרוק על אליפות ה-WWE ברסלמניה 29. ב-4 במרץ, פאנק התמודד נגד רנדי אורטון, שיימוס וביג שואו, בקרב שבו המנצח ילחם נגד אנדרטייקר ברסלמניה 29. פאנק ניצח ולכן נקבע שפאנק יתמודד ברסלמניה 29 נגד אנדרטייקר.
ב-Raw שבוע לאחר מכן CM פאנק נלחם נגד קיין והפסיד לו מהסיבה ששיר הכניסה של אנדרטייקר נוגן ברקע ודעתו של פאנק הוסחה.
קיין ניצל את הרגע ביצע עליו את תרגיל הסיום שלו במפתיע.
אחרי הקרב פאנק תקף את קיין עם כד שהיה שייך לפול בירר שהיה המנהל של קיין ואנדרטייקר לשעבר, והוא מת לפני כמה ימים אחדים לפני האירוע כתוצאה מקוצר נשימה ואפר גופתו נמצא בכד.
אנדרטייקר הגיע לזירה כדי להגן על קיין ופאנק ברח מן הזירה שהכד בידו.
ברסלמניה 29, CM פאנק הפסיד לאנדרטייקר.
הוא קבע רצף של 21 ניצחונות ברסלמניה.
ב-Raw לאחר מכן CM פאנק נכנס לאולם עם המנהל שלו, פול היימן, והוא הודיע שהוא יפרוש לתקופה מה-WWE.
בתוכנית Raw ב-27 במאי, כריס ג'ריקו התעמת עם המנהל של CM פאנק, פול היימן, וכריס ג'ריקו איתגר את פאנק לקרב באירוע פייבאק.
שבוע לאחר מכן ב-Raw, ג'ריקו והיימן חתמו על חוזה הקרב עם ג'ריקו.
באותו שבוע בסמאקדאון, ג'ריקו התמודד נגד הלקוח החדש של פול היימן, קורטיס אקסל.
במהלך הקרב, דעתו של ג'ריקו הוסחה כשנשמעה מוזיקת הכניסה של CM פאנק, ואז אקסל ביצע על ג'ריקו את התרגיל סיום שלו וניצח אותו.
באירוע פייבאק, שהתקיים ב-16 ביוני, CM פאנק ניצח את כריס ג'ריקו לאחר שביצע עליו פעמיים ברצף את תרגיל הסיום שלו, GTS.
Money In The Bank ויריבויות משניות
בתוכנית Raw שהתקיימה ב-17 ביוני, פאנק ניצח את אלברטו דל ריו כתוצאה מספירת חוץ.
אחרי הקרב ברוק לסנר מתפרץ לזירה ומבצע על פאנק את תרגיל הסיום שלו.
ב-24 ביוני, אחרי ש-CM פאנק ניצח את דארן יאנג, סטפני מקמהן הכריזה על קרב "הכסף בבנק" שנקבע לאירוע Money In The Bank, ובו CM פאנק ילחם נגד רנדי אורטון, שיימוס, כריסטיאן, דניאל בריאן, קיין ורוב ואן דאם.
יריבות נגד ברוק לסנר וקורטיס אקסל
באירוע כסף בבנק, פול היימן בגד ב-CM פאנק, וגרם לו להפסיד.
בתוכנית Raw למחרת, לסנר תקף את CM פאנק ונקבע בין השניים קרב ללא חוקים לאירוע סאמרסלאם 2013, בו פאנק הפסיד ללסנר לאחר התערבות מצידו של פול היימן.
לאחר שפאנק הפסיד בקרב נגד לסנר, נקבע קרב בין פאנק לבין האלוף הבין יבשתי, קורטיס אקסל ומנהלו, פול היימן, בקרב שניים נגד אחד באירוע ליל האלופים.
בליל האלופים, הפסיד פאנק לפול היימן ולקורטיס אקסל לאחר שהותקף על ידי רייבאק, והוצמד לספירת 3 על ידי פול היימן.
באירוע באטלגראונד, ניצח פאנק את רייבאק.
באירוע גיהנום בכלוב, נקבע כי פאנק יתמודד מול רייבאק ופול היימן בקרב האנדיקאפ 2 נגד אחד בקרב מסוג גיהנום בכלוב.
באירוע זה ניצח פאנק את רייבאק והיימן.
יריבות עם משפחת וויאט ושלישיית המגן
באירוע "סדרת ההישרדות" נקבע קרב זוגות בין אריק רואן ולוק הארפר המייצגים את משפחת וויאט לבין דניאל בריאן וסי אם פאנק שניצחו בקרב.
יום אחרי שניצחו, תקפו משפחת וויאט את פאנק ובריאן בתוכנית מונדאי נייט ראו.
הם לקחו את דניאל בראיין והשאירו את פאנק בזירה.
פאנק יצא מהזירה ובלי ששם לב, רומן ריינס, חבר הסטייבל "השילד" נתן לו ספיר.
באירוע TLC: שולחנות, סולמות וכיסאות, נקבע קרב האנדיקאפ בין שלושת חברי השילד לסי אם פאנק.
באירוע זה, ניצח פאנק את "השילד".
בקרב הרויאל ראמבל המסורתי, פאנק נכנס ראשון.
הוא נשאר עד ה-5 האחרונים עד שהודח בידי קיין (שהודח על ידי פאנק עוד בתחילת הקרב).
לאחר הקרב נודע כי פאנק אמר מאחורי הקלעים כי הוא "שובת" והוא לא מתכוון לחזור בגלל בעיות בריאותיות.
בעקבות כך פאנק הושעה ל-30 יום.
ב-11 ביוני, בחתונתו של פאנק עם איי ג'יי לי, WWE הודיעו על פיטוריו של פאנק, מה שהיווה את סיומו של פאנק בקנדציה הראשונה, שנמשכה 9 שנים.
לאחר הפיטורים התברר כי התוכנית המקורית עבורו ברסלמניה 30 היה קרב נגד טריפל אייץ'.
פאנק הודיע על פרישה מהיאבקות מקצועית לאחר מכן.
היחסים בין פאנק ל-WWE היו בנקודת רתיחה ואף שנאה ממושכת בין הצדדים שנמשכה שנים רבות.
באוגוסט 2021, החלו לרוץ שמועות בעולם ההיאבקות, לאחר שקריירת ה-UFC של פאנק נחלה כישלון חרוץ עם שני הפסדים בשני הקרבות שלו, על כך שפאנק מתכנן לחזור ויריבו המשוער הוא דארבי אלין מ-AEW.
ואכן, ב-20.08.2021 בתוכנית השבועית של AEW Rampage: The Last Dance שנערכה בעיר הולדתו של פאנק בשיקגו, פאנק חזר במפתיע והבהיר כי הוא חוזר מפרישה באופן רשמי והוא חתם ב-AEW.
באותה הצהרה הבהיר כי הוא נענה לאתגר של אלין ויפגוש אותו באירוע שלץ All Out, בו פאנק ניצח בקרב הראשון שלו לאחר 7 שנות פרישה.
בהמשך, נכנס פאנק ליריבות עם MJF בו ניצח אותו בקרב "קולר כלב".
היריבות בין השניים הסתיימה לאחר ניצחון של MJF על פאנק בRampage.
יריבות עם ג'ון מוקסלי, אדם פייג' ואלוף העולם של AEW
לאחר מכן, פאנק שם את עיניו למטרה הגדולה ביותר: אליפות העולם של AEW והחל ביריבות עם האלוף דאז: 'התליין' אדם פייג'.
במהלך פרומו בין השניים, פייג' זרק דבר שלא היה בתסריט, מה שגרם לפאנק לצאת מהדמות לרגע והתעצבן בעקבות כך על פייג'.
בשבוע לאחר מכן, פאנק גם המשיך באותה מגמה ואמר "This isn't cowboy shit, this is coward shit" (בתרגום לעברית: זה לא חרא של קאובוי, זה פחדן חרא") והזמין את פייג' לזירה (פייג' לא היה באולם כלל, ולכן זה לא היה בתסריט)
הקרב על אליפות העולם היה באירוע השנתי double or nothing 2022, בו פאנק ניצח וזכה באליפות בפעם הראשונה שלו.
לאחר הקרב נודע כי פאנק נפצע וטורניר חדש יכריז מי יהיה האלוף הזמני, בו זכה ג'ון מוקסלי.
פאנק חזר מפציעה ואתגר את מוקסלי לקרב על האליפות, בו מוקסלי זכה בפחות משתי דקות.
באירוע All Out פאנק ניצח את מוקסלי וזכה בפעם השנייה באליפות.
סערת מסיבת העיתונאים של All Out
במסיבת העיתונאים שנערכה לאחר האירוע, פאנק התחיל לדבר על יחסיו עם חברו הטוב לשעבר קולט קבאנה.
השמועות אמרו שבגלל שפאנק וקבאנה לא חברים, קבאנה נשלח לROH.
פאנק הבהיר כי זה לא מענייניו והם לא בקשר כבר שנים רבות.
בהמשך, השתלח פאנק בסמנכ"לים של הארגון: קני אומגה, מאט וניק ג'קסון וכן אדם פייג'.
לאחר מסיבת העיתונים דווח על כך שפרצה קטטה בחדר ההלבשה.
בעקבות הקטטה; אומגה, מאט, ניק ופייג' הושעו לתקופה בלתי קצובה.
נשיא AEW טוני ח'אן הודיע כי פאנק נפצע במהלך הקרב מול פייג' ויעבור ניתוח.
באוגוסט 2023 הודיע ח'אן כי פאנק יחזור ל-AEW לפרק הראשון של תוכנית שבועית חדשה: Collision.
פאנק חזר וההצהיר כי הוא האלוף האמיתי.
באירוע All in שנערך בלונדון, אנגליה, פאנק ניצח את סמואה ג'ו ושמר על התואר.
טרם האירוע, התברר כי ג'ייק פרי רצה לעשות פעלול מסוכן שמערב זכוכית אמיתית.
פאנק נפגש עם פרי והוריד אותו מהרעיון.
בקרב המקדים למופע, פרי ניגש לתחילת הבמה ודפק על הזכוכית של הרכב ואמר למצלמה (בהכוונה ישירה לפאנק) "You see this?
Go cry me a river!" [בתרגום: אתה רואה את זה?
לאחר האירוע נודע כי פאנק ופרי התקוטטו מאחורי הקלעים.
פאנק הודיע לח'אן כי הוא עוזב.
ושבוע לאחר מכן, ח'אן הודיע שפרי הושעה ל-30 יום ואילו פאנק פוטר מ-AEW.
בעקבות כך, סיים פאנק את תקופתו בארגון, לאחר שנתיים בלבד.
לאחר שפוטר, החלו לרוץ שמועות בנוגע לחזרתו של פאנק ל-WWE.
זה החל מרמזים נסתרים עד גלויים במיוחד על חזרה אפשרית כאשר התחזית הייתה כי פאנק יחזור באירוע של Survivor Series: Wargames.
באירוע, כאשר נראה היה שהשידור נגמר, המוזיקה של פאנק נשמעה והקהל באולם הריע לפאנק שחזר לאחר 9 שנים במפתיע
ב-27 בינואר 2024, באירוע ה-Royal Rumble, פאנק התאבק בקרב הטלוויזיוני הראשון שלו ב-WWE מאז 2014. הוא נכנס כמספר 27 בקרב הרויאל ראמבל והגיע למקום השני לאחר שהודח על ידי קודי רודס.
במהלך הקרב, פאנק קרע את הטרייספס הימני שלו, מה שמנע ממנו להתחרות ברסלמניה XL, וכך בוטל הקרב המתוכנן בינו לבין אלוף העולם במשקל כבד, סת' "פריקין" רולינס.
מאוחר יותר הפציעה שולבה כעלילה בינו לבין דרו מקינטייר, שהמשיך ללעוג לו על כך שגרם לעצמו לפציעה.
לאחר מכן, פאנק ומקינטייר התמודדו בטרילוגיית קרבות: הקרב הראשון נערך בסאמרסלאם, שם רולינס שימש כשופט מיוחד ופאנק הפסיד למקינטייר.
הקרב השני התקיים באירוע Bash in Berlin, בו פאנק ניצח את מקינטייר בקרב Strap Match.
הקרב השלישי והאחרון נערך באירוע Bad Blood, שם פאנק ניצח את מקינטייר בקרב Hell in a Cell, ובכך סיים את היריבות ביניהם שנמשכה כמעט עשרה חודשים.
לאחר הפסקה קצרה, פאנק חזר בסיום הפרק של סמאקדאון ב-22 בנובמבר, כחבר החמישי בקבוצתו של רומן ריינס לאירוע Survivor Series: WarGames, לצד פול היימן שחזר אף הוא.
באירוע, שנערך ב-30 בנובמבר, פאנק, ריינס, האוסוס וסמי זיין ניצחו את The Bloodline (סולו סיקואה, טמה טונגה, טונגה לואה וג'ייקוב פאטו) וברונסון ריד בקרב WarGames.
ב-6 בינואר 2025, בתוכנית הבכורה של Raw ב-Netflix, פאנק התאבק בקרב הראשון שלו בתוכנית מזה כמעט 11 שנים, בו ניצח את רולינס.
ב-Royal Rumble, שנערך ב-1 בפברואר, הוא נכנס כמספר 24 והגיע לארבעת האחרונים לפני שהודח על ידי לוגן פול, ונקלע לעימות עם ריינס ורולינס – אותם הוא עצמו הדיח מוקדם יותר.
בפרק של Raw ב-3 בפברואר, פאנק ניצח את סמי זיין והעפיל לקרב ה-Elimination Chamber באירוע בשם זה.
באירוע Elimination Chamber: Toronto, הוא הפסיד לאחר שג'ון סינה ניצח בקרב, בעקבות תקיפה מצד רולינס שכבר הודח מהקרב.
בפרק של Raw ב-10 במרץ, פאנק הפסיד לרולינס בקרב Steel Cage, לאחר שריינס חזר במפתיע, משך את רולינס מתוך הכלוב ותקף אותו כנקמה על מה שקרה ברויאל ראמבל, לפני שתקף גם את פאנק.
בפרק של סמאקדאון ב-21 במרץ, פרצה קטטה בין שלושתם – פאנק, רולינס וריינס – כאשר בסופה שלושתם הצביעו על שלט רסלמניה, מה שהוביל להכרזה הרשמית על קרב משולש ביניהם באירוע WrestleMania 41.
ב-7 בדצמבר 2014, נודע כי CM פאנק חתם בארגון ה-UFC.
ב-10 בספטמבר 2016 נערך קרב הבכורה של CM פאנק באירוע UFC 203 נגד מיקי גול, לוחם MMA בעל מאזן של 2 ניצחונות ואף הפסד.
בקרב עצמו, שלט גול לאורך כל הקרב ואחרי כ-2 דקות גרם לפאנק להיכנע.
ב-9 ביוני 2018 חזר לזירת ה-UFC במסגרת האירוע UFC 225, שנערך בעיר הולדתו, שיקגו, בקרב נגד מייק ג'קסון, שבו פאנק הפסיד לאחר החלטת פה אחד של השופטים.
תוצאהמאזןיריבשיטהאירועתאריךסיבובזמןמיקוםהערות 0-2 מייק ג'קסון החלטת שופטים (פה אחד) UFC 225 9 ביוני 2018 3 5:00 שיקגו, אילינוי, ארצות הברית 0-1 מיקי גול הכנעה (חניקה משולשת) UFC 203 10 בספטמבר 2016 1 2:14 קליבלנד, אוהיו, ארצות הברית
ברוקס משתייך לזרם הסטרייט אדג'.
הוא נשוי למתאבקת ה-WWE, AJ לי, וכותב קומיקס לדמות "ת'ור" של חברת מרוואל.
בשנת 2018 שימש כפרשן בעונה השלישית של תוכנית הריאליטי ספורט האמריקאית "הביסטמאסטר האולטימטיבי".
בשנת 2025 גילם את אנתוני צ'ק בשני פרקים של סדרת האימה "תחייה" ברשת Syfy.
אליפות העולם של AEW (פעם אחת, נוכחי)
האליפות במשקל כבד של IWA (5 פעמים)
האליפות במשקל קל-בינוני של IWA (פעמיים)
אליפות הזוגות של NWA (פעם אחת) - עם ג'וליו דינארו
האליפות במשקל כבד של NWA (פעם אחת)
אליפות הזוגות הדרומית של OVW (פעם אחת) - עם סת' סקייפייר
אליפות הזוגות של ROH (פעמיים) - עם קולט קבנה
אליפות העולם במשקל כבד (הגרסה הנוכחית) (פעמיים, נוכחי)
אליפות הזוגות של העולם (פעם אחת) - עם קופי קינגסטון
פרס "סלאמי" לרגע הכי מפתיע של השנה (2008) - הפדייה של מזוודת הכסף בבנק והזכייה באליפות העולם במשקל כבד
פרס "סלאמי" לרגע הכי מפתיע של השנה (2009) - הפיטורין של ג'ף הארדי לאחר שפאנק ניצח אותו בקרב על הפיטורין
פרס "סלאמי" למתאבק השנה (2011)
פרס "סלאמי" לחולצת השנה (2011) - עם הכיתוב "Best In The World"("הכי טוב בעולם")
המתאבק הפופולרי של השנה (2011)
דורג במקום השלישי מתוך 500 מתאבקים הטובים ביותר (2010)
דורג במקום הראשון מתוך 500 מתאבקים הטובים ביותר (2012)
ג'יי." ברוטון הבן הוא כדורסלן אוסטרלי-אמריקאי, ששיחק בעמדת הרכז בין השנים 1994-2016 בנבחרת אוסטרליה בכדורסל.
ברוטון נולד בארצות הברית ובגיל שלוש עבר לאוסטרליה, שם זכה בשתי אליפויות מקומיות.
בשנת 1997 נבחר בדראפט על ידי ונקובר אך מעולם לא שיחק ב-NBA.
הרכז השתתף בשתי אולימפיאדות באולימפיאדת 2004 ובאולימפיאדת 2008. בשנת 2006 היה חלק מנבחרת אוסטרליה באליפות העולם.
ברוטון סיים את העונה בקבוצת ניו זילנד ברייקרס מהליגה האוסטרלית והעמיד ממוצעים של 16.7 נק' ו-4.3 אסיסטים למשחק.
בעונת שיחק ברוטון בקבוצה עירוני אשקלון מליגת העל הישראלית.
סטרפטומיצין היא תרופה אנטיביוטית, הראשונה ממשפחת ה'אמינוגליקוזידים' שנתגלתה, והתרופה הראשונה שהופקה למחלת השחפת.
התרופה מסונתזת באופן טבעי מהחיידק Streptomyces griseus, ופועלת על ידי מניעת תהליכי ייצור חלבונים בתאי החיידקים, ללא פגיעה בתהליכי יצור אלה בתאי האדם המטופל.
הסטרפטומיצין מתקשר לRNA 16S של החיידק, מונע את התקשרות הRNA השליח פורמיל מתיאניל tRNA ליחידת 30S שלו, בכך נמנע אתחול של יצירת חלבונים, ובסופו של דבר מוביל למותו של החיידק.
לאדם מבנה RNA שונה, ולכן הוא מושפע פחות מחומר זה.
את הסטרפטומיצין יש לקבל בזריקה, ואי אפשר לקבלו בבליעה.
תופעת לוואי חמורה משימוש יתר היא פגיעה זמנית בשמיעה.
הסטרפטומיצין נתגלתה על ידי פרופ' אלברט שץ, ב-19 באוקטובר 1943, אז סטודנט באוניברסיטת ראטגרס, בהנחייתו של זלמן אברהם וקסמן.
הסטרפטומיצין משמש גם כחומר הדברה.
קרול כריסטין הילריה פאונדר , המוכרת בשם הבמה סי-סי-אייץ' פאונדר, היא שחקנית אמריקאית ילידת גיאנה.
היא קיבלה ארבע מועמדויות לפרס אמי על תפקידיה בסדרות "תיקים באפלה", "ER", "המגן" ו"סוכנות הבלשיות מספר 1".
פאונדר נולדה ב-25 בדצמבר 1952 בג'ורג'טאון, גיאנה הבריטית (כיום גיאנה), בתם של וונלד ארלינגטון פאונדר ובטסי אניד ארנלה (לבית ג'יימס).
שמה המלא, קרול כריסטין הילריה פאונדר, הוא על שם הסבתות והסנדקות שלה.
היא גדלה במטע סוכר שאביה ניהל.
בצעירותה עברה להתגורר בלונדון, אנגליה לאחר שאימה קיבלה שם עבודה בשגרירות ארצות הברית.
פאונדר למדה בפנימייה קתולית בסאסקס, דרום-מזרח אנגליה.
היא החלה לימודים במכללת הייסטינגס (אנ') לאמנויות וטכנולוגיה, שם למדה פאונדר ציור, אך נשרה כסטודנטית שנה ראשונה לאחר שעברה לארצות הברית.
משפחתה כבר התיישבה בניו יורק בזמן שלמדה במכללה.
פאונדר סיימה לימודי תואר ראשון בחוג למשחק במכללת אית'קה (אנ') שבאית'קה, ניו יורק בשנת 1975. פאונדר הצהירה שהוריה לא תמכו בבחירתה להיות שחקנית, כאשר אמה רצתה במקום זאת שפאונדר תהיה מגישת חדשות.
הופעתה הקולנועית הראשונה של פאונדר הייתה בדרמה המוזיקלית "כל הג'אז הזה" ב-1979. פריצתה של פאונדר הייתה 9 שנים לאחר מכן ב-1987 בסרט הגרמני "קפה בגדד" בו גילמה פאונדר את דמותה הראשית של ברנדה, שנתיים קודם לכן הופיעה בתפקיד משני בקומדיית הפשע "הכבוד של פריצי".
עד לתחילת שנות ה-90, הופיעה פאונדר בהופעות אורח בסדרות טלוויזיה כמו "קגני ולייסי", "בלוז לכחולי המדים", "פרקליטי אל איי", "מיאמי מחלק מוסר", "זינוק לאתמול" ו"משפחת קוסבי".
הופעות מצליחות אלה, נוסף להשתתפות בסרטים "גלויות מהחיים", "בני וג'ון" ו"רובוקופ 3" הובילו את פאונדר לתפקיד מפתח מבחינתה בשלוש עונות בסדרה "ER" בהן הופיעה כד"ר אנג'לה היקס וזכתה על תפקידה במועמדות לפרס אמי.
הופיעה בעונה השנייה של "תיקים באפלה", בה גילמה בתפקיד אורח סוכנת בשם סוזי קאזדין וזכתה למועמדות אמי שנייה.
את שנות ה-90 סגרה פאונדר עם שתי הופעות בסרטי האקשן שוברי קופות, "עימות חזיתי" בתור ד"ר הוליס מילר המשתתפת בניתוח החלפת הפנים ו"סוף העולם" בו הופיעה בדמותה של בלשית משטרת ניו יורק מארג' פרנסיס אשר הופכת לפעילה בכירה בארגונו של השטן (גבריאל ביירן).
ב-2002 החלה פאונדר להופיע בסדרת הפשע "המגן" בתור הבלשית קלודט וימס, על עבודתה בסדרה במשך שש שנים רצופות קיבלה פאונדר מועמדות לפרס אמי, שלישית במספר.
פאונדר קיבלה ביקורות טובות על הופעתה הביוגרפית בתור ויני מדיקיזלה-מנדלה, פוליטיקאית דרום אפריקאית ואשתו של נשיא דרום אפריקה לשעבר נלסון מנדלה בסרט "גאולה: סיפורו של סטן טוקי וויליאמס".
בשנת 2009 נבחרה פאונדר לשחק בהפקת הענק של ג'יימס קמרון "אווטאר", בו גילמה את דמותה של מו'אט, המנהיגה הרוחנית של שבט האומטקייה ואימה של נסיכת השבט נייטירי (זואי סלדנה).
בנוסף הופיעה פאונדר בסרט האימה "היתומה" בתור האחות אביגיל וסיפקה הופעת אורח בסדרה "סוכנות הבלשיות מספר 1" אשר העניקה לה מועמדות מספר ארבע לפרס אמי.
בשנת 2013 היה לה תפקיד חוזר בעונה השישית של סדרת דרמת הפשע "ילדי האנרכיה" ברשת הטלוויזיה FX Networks, בתור טייני פטרסון, ושבה לדמות אורחת בעונתה השביעית והאחרונה.
היא כיכבה בסרט הפנטזיה "בני הנפילים: עיר של עצמות", המבוסס על ספרה של קסנדרה קלייר "בני הנפילים".
בשנת 2014 ביצעה הופעת אורח בסדרת המשטרה "NCIS", בתור ד"ר לורטה וויד, קצינת רפואה של המשטרה.
באותה שנה החלה לגלם את דמות זו בסדרת הספין אוף "NCIS: ניו אורלינס" כאשר היא חלק מצוות השחקנים הראשי, ונכון להיום במשך 6 עונות.
בשנת 2018 דיבבה את דמותו של קונגווה, הצב הזקן והחכם בסדרת האנימציה "משמר האריות" בערוץ דיסני.
באוקטובר 2018 היא הופיעה בהפקה הלונדונית של המחזה "Wicked".
בשנת 2019 גילמה את הסנאטורית וויליאמס בסרט "גודזילה: מלך המפלצות" לצדם של קייל צ'נדלר, ורה פרמיגה וסאלי הוקינס.
בשנת 2022 שבה לגלם את דמותה של מו'אט בסרט "אווטאר: דרכם של המים" בבימויו של ג'יימס קמרון.
מועמדת פרס אמי לבידור בפריים-טיים לשחקנית אורחת יוצאת מן הכלל בסדרת דרמה (1995)Robin's Hoodsויויאן קסטרופרק: "Unto Thyself Be True"1994–1995Sweet Justiceהשופטת אדיסון2 פרקים1994–1997ERד"ר אנג'לה היקס24 פרקים
צ'ארלס "צ'ארלי" סאונג-הי לי הוא שחקן קוריאני-אמריקני המוכר מקצועית בשם סי.
משחק נעשה תשוקתו העיקרית של לי כבר בשנתו האחרונה בבית הספר התיכון Hudson's Bay High School בוונקובר, וושינגטון, בתקופה בה שיחק פוטבול.
הוא למד ב"מכללת קורניש לאמנויות" (Cornish College of the Arts) על מלגת משחק וסיים עם תואר בוגר באמנויות (Bachelor of Fine Arts).
לי המשיך את לימודי המשחק בבי"ס ייל לדרמה (Yale School of Drama) שם סיים תואר מאסטר באמנויות (Master of Fine Arts).
לאחר מכן בילה את שמונה השנים הבאות בניו יורק, שם לקח חלק בקבוצות תיאטרון שונות כמו גם בטלוויזיה ובקולנוע.
ב-2006, בעונה הראשונה של סדרת המתח "דקסטר", קיבל לי תפקיד מרכזי כווינסנט מסוקה, מדען משפטי (מז"פ) הידוע בשל חוש ההומור הגס שלו.
לי שיחק גם את ד"ר בא בסדרת הדרמה של רשת HBO "הסופרנוס".
בסרט המתח "The Unborn" (משנת 2009) שיחק לי את ד"ר לסטר קלדוול.
תפקידי משחק נוספים שלו כללו הופעות חוזרות בסדרת המשטרה "חוק וסדר" כאיש המז"פ טורוט, כרוקח וכקני צ'ן (בין השנים 1998-2002).
לי הופיע גם בסדרה "חוק וסדר: כוונה פלילית" (Law & Order: Criminal Intent) בתור; הבלש צ'וי, הבלש מאט סח והבלש מייק לאו (בין השנים 2004-2006).
הוא הופיע בתור הארי טאנג, קולגה של צ'אק, בקומדיית הריגול של רשת NBC, "צ'אק".
כסגן של מונק, בפרק "מר מונק במנוסה (חלק ראשון)" בסדרה "מונק".
בסדרה "היחידה" (The Unit) של רשת CBS, שיחק לי תפקיד משני כצוללן דרום קוריאני בפרק 13, עונה שנייה.
בשנת 2019 שיחק בסרט "בואו איך שאתם" את דמותו של רוג'ר.
בשנת 2020 גילם את האב צ'י בסרט "ועכשיו כולם ביחד".
בשנת 2022 שיחק בתפקיד אורח של לי ג'ונג לי בעונה השלישית של סדרת המדע בדיוני "עבור כל האנושות" מבית אפל TV פלוס; שנה לאחר מכן, ב-2023, שב לתפקיד מרכזי יותר בעונה הרביעית.
בשנת 2024 הופיע בתפקיד אורח בתור מאסטר קים סון יונג בעונה השישית של הסדרה המצליחה "קוברה קאי" בנטפליקס.
סי-או-סה פול (בפרסית: سی و سه پل; מילולית: גשר ה-33; מכונה גם גשר אללה ורדי ח'אן) הוא גשר בעל 33 קשתות, העובר מעל הנהר זאינדה-רוד באספהאן שבאיראן.
הגשר הוא אחד מ-11 הגשרים שבאספהאן, נחשב לאחד הגשרים היפים ביותר באיראן, וכנראה הגשר המפורסם באספהאן.
הגשר נבנה בשנת 1602 תחת עבאס שאה הראשון שליט האימפריה הספווית, שמינה את הגנרל אללה ורדי ח'אן כאחראי על בנייתו.
תחילה נקרא הגשר על שמו - גשר אללה ורדי ח'אן.
זהו גשר צף הבנוי על שדרה של פונטונים.
ביניהם - מתחת לגשר - נמצא בית תה מפורסם, הנגיש רק מהגדה הדרומית.
הגשר כולל שתי שורות של 33 קשתות.
משני צדי הכביש שעל גבי הגשר בנויים שני קירות גבוהים, ולצדו שביל להולכי רגל.
בעבר היו קירות הגשר מעוטרים בציורי פרסקו.
המזרחן סיר ויליאם אוסלי, שראה פרסקאות אלו בשנת 1823, הביע את חששו שהם עלולים להשפיע לרעה על מוסריותם של העוברים והשבים.
אורכו של הגשר הוא 297.6 מטרים ורוחבו 13.75 מטרים.
34 המזחים עליהם בנוי הגשר הם בעובי של 3.49 מטרים והקשתות ברוחב של 5.57 מטרים.
סטרשין (בבלארוסית: Стрэшын; בפולנית: Streszyn) היא עיירה במחוז הומל שבבלארוס, על גדת נהר דניפר, בה התקיימה עד השואה קהילה יהודית גדולה.
סטרשין נזכרת לראשונה בשנת 1391, ובמהלך המאות ה-16 עד ה-18 סבלה מפשיטות הטטרים והרוסים.
בין מלחמות העולם נמנו בעיירה כ-1,200 יהודים, רוב תושביה, ופעלו בה קולחוז יהודי, מועצה יהודית ממלכתית ובית ספר יידי.
במהלך התקופה הסובייטית עזבו את היישוב מאות מיהודיו.
באמצע אוגוסט 1941 נכבשה העיירה בידי הגרמנים, ובספטמבר 1941 רוכזו יהודיה בגטו שהוקם בה, אשר נשמר בידי שוטרים מקומיים, תוך שוד רכושם.
ב-14 באפריל 1942 נרצחו כ-280 היהודים שנותרו בגטו שבעיירה בדרך מז'לובין ללבדווקה.
סטרפטופיטיים (שם מדעי: Streptophyta) היא קבוצה גדולה מאוד בממלכת הצמחים וכוללת את כל מינים הצמחים היבשתיים שאינם אצות וכן על כמה מיני אצות ים גדולות, ורובם מייצרים את מזונם על ידי תהליך הפוטוסינתזה שמתבסס על אנרגיית השמש.
קבוצה זו איננה טקסונומית אלא מקבצת מספר מערכות גדולות כשהמרכזיות ביותר הם הנאוניתיות וצמחי העובר הכוללים את מרבית מיני הצמחים בימינו.
בכדורסל, סטרץ' פור (לפעמים נקרא קומבו פורוורד או סטרץ' ביג) הוא שחקן המשחק בעמדת הפאוור פורוורד.
"סטרץ'" (Stretch - למתוח) מתארת את ההשפעה שיש לשחקן מסוג זה על הגנת היריב, ועמדת הפאוור פורוורד קרויה גם עמדת "ארבע" (Four); ולפיכך נקראת העמדה "סטרץ' פור".
סטרץ' פור הוא מונח די חדש ב-NBA (מאז עונת 1999–2000 יש יותר ויותר שחקנים בעמדה זו), והוא הופך ליותר ויותר נפוץ במשחק המודרני, מאחר שמאמנים רבים משתמשים בהסטת החמישייה ל"סמול-בול" כמהלך טקטי.
פאוור פורוורדים משחקים באופן מסורתי קרוב לסל, ומשתמשים בגודל ובעוצמה שלהם כדי לספק הגנת פנים, קליעת פוסט (קליעה בקרבת הסל) וריבאונדים.
סטרץ' פור הוא שחקן שלו מבנה הגוף של פאוור פורוורד, אבל הוא בעל כישורי קליעה מעולים (במיוחד קליעת שלשות).
תוך שימוש במיומנויות אלה בהתקפה, השחקן שומר את היכולת להגן על הפאוור פורוורד היריב.
בשחקני סטרץ' פור נעשה מבחינה טקטית שימוש בדרך זו כדי "למתוח" את ההגנה של היריב.
היכולת לקלוע באחוז גבוה זריקות "" (catch-and-shoot) מטווח השלוש (תכונה מובהקת של שחקני סטרץ' פור) גורמת לבעיות הגנתיות עבור הקבוצה היריבה, מפני שהיא מושכת את הפאוור פורוורד היריב מחוץ לאזור הלואו-פוסט, ופותחת נתיבים שהגארדים של הקבוצה יכולים לנצל (אלה יכולים להיות מסלולים בפועל או נתיבי מסירה).
הריווח יוצר עוד מרחב פוסט להזדמנויות קליעה וריבאונדים עבור הסנטר.
שחקנים המשחקים בסגנון המשחק של שחקני סטרץ' פור המשחקים בעמדת הסנטר (נקראת גם "עמדה 5") נקראים שחקני "סטרץ' פייב" (stretch five).
עמדת הקומבו פורוורד הפכה לחשובה במיוחד במשחק הבינלאומי, שבו זריקות לשלוש וריווח המגרש חשובים יותר בשל ההגנה האזורית שבה נעשה שימוש על ידי קבוצות רבות בעולם, כמו גם קו השלוש הקצר יותר בהשוואה ל-NBA.
גם ב-NBA שחקנים כמו לברון ג'יימס וכרמלו אנתוני משמשים כקומבו פורוורדים, ומנצלים את הגודל שלהם ואת הכישורים.
סטרפלס הוא סרט דרמה בריטי משנת 1989, שהוקרן לראשונה בפסטיבל קאן.
רופאה אמריקאית שגלתה ללונדון מרשה לעצמה לשחרר עכבות כשאחותה חסרת הגבולות ואדם מסתורי נכנסים לחייה.
לאחר מכן לומדת הרופאה כי לחופש יש מחיר.
בלייר בראון – ד"ר ליליאן המפל
ברונו גנץ – ריימונד פורבס
ברידג'ט פונדה – אמי המפלס
אלן האוורד – מר קופר
מייקל גוף – דאגלס ברודי
דנה גילספי – ג'ולי קובאגו
הסרט הוקרן לראשונה במסגרת פסטיבל קאן ב-14 במאי 1989. הוא עלה לאקרנים בארצות הברית במאי 1990 ולאחר מכן הופץ בארצות הברית ובקנדה גם כקלטת וידאו.
בשנת 2000 הופץ הסרט גם כ-DVD.
סְטֶרְקוּלִיִּים (שם מדעי: Sterculiaceae) הייתה משפחה שבוטלה של צמחים בעלי פרחים המבוססת על הסוג .
סוגים שנכללו בעבר במשפחת הסטרקוליים נמצאים כיום במשפחת החלמיתיים, בתת-המשפחות: , , ו-.
מסורתית תחמו משפחות הסטרקוליים, החלמיתיים, ה וה את ה"ליבה של החלמיתאים" ב והקשר הקרוב בין משפחות אלו מוכר בדרך כלל.
הסטרקוליים עשויים להיות מופרדים מהחלמיתיים במובן הצר על ידי פני השטח החלקים של גרגרי האבקה והמַאֲבָק עם שתי הלשכות.
מחקרים פילוגנטיים רבים גילו כי הסטרקוליים, הבומביקיים והטילייתיים כפי שהוגדרו באופן מסורתי הם פוליפילטיים בשיטת הקלדיסטיקה.
מערכות ה-APG וה-APG II מאחדות את המשפחות החלמיתיים (במובן הצר),הסטרקוליים, הבומביקיים והטילייתיים לחלמיתיים במובן הרחב יותר.
בגישה זו זו הטקסונים שסווגו בעבר בסטרקוליים משויכים לתת-המשפחות , , ו- של החלמיתיים במובן הרחב.
נוקטת בגישת ביניים בשילוב עיקר הסטרקוליים המסורתיים (אך לא כולל הסוג סטרקוליה עצמו) עם אלמנטים של הטילתיים המסורתיים כדי ליצור את משפחת ה-Byttneriaceae.
סטרקוליים סווגו בעבר כמשפחה על ידי רוב המסווגים; במובן המסורתי המשפחה כללה כ-70 סוגים, הכוללים כ-1,500 מינים של עצים ושיחים טרופיים.
המוצרים המפורסמים ביותר של המשפחה לשעבר הם שוקולד וקקאו מעץ הקקאו (Theobroma cacao), ואחריהם אגוזי קולה.
מינים רבים הם מקור לעץ (חומר גלם).
מחקר מולקולרי משנת 2006 הצביע על כך שתת-המשפחה Sterculioideae היא בעלת הסיכוי הגבוה ביותר להיות קבוצה מונופילטית, וכי יש לה ארבעה קליידים עיקריים בתוכה.
עם זאת, היחסים בין הקליידים לא נחקרו.
מינים וסוגים של הסטרקוליים המשמשים כצמחי תרבות בישראל
בְּרָכִיכִיטוֹן (.Brachychiton Schott & Endl) - סוג של עצי נוי בעל פרחים צהובים אדמדמים שהובא מאוסטרליה.
גּוּאַזּוּמָה - גּוּאַזּוּמָּה בּוּקִיצִית (Guazuma ulmifolia Lam.) עץ ירוק-עד גבוה.
דּוֹמְבֵּיאָה - בסוג זה 3 מינים שהובאו לארץ.
דּוֹמְבֵּיאַת בּוּרְגֶס (Dombeya burgessiae) - מוצאו מקניה ועד אפריקה הדרומית.
העלים גדולים, דמויי לב, על פי רוב בעלי 3 אונות בחציים העליון.
דומביאת וליך (Dombeya wallichii) - שיח גדול ירוק-עד בעל תפרחת ורודה וריחנית, גדולה וצפופה, ושמוטה כלפי מטה.
דומביאה עגולת-עלים (Dombeya rotundifolia) - עץ נשיר קטן בעל גזע יחיד.
סְטְרֶפּ-אוֹן הוא דילדו, בדרך כלל עם רתמה, המיועד ללבישה במהלך פעילות מינית.
נשים לסביות (או נשים המקיימות יחסי מין עם נשים) בדרך כלל משתמשות בסטרפ-און, אם כי כל אדם מכל מגדר או נטייה מינית יכולים לשמש בו.
ניתן להשתמש בסטרפ-און במגוון רחב של פעילויות מיניות, כולל מין נרתיקי, מין אנאלי (), מין אוראלי, ואפילו אוננות.
בכדי להקל על החדירה של הסטרפ-און, ניתן להשתמש בחומר סיכה.
סטרפסודוס (שם מדעי: Strepsodus; מילולית מיוונית עתיקה: "שן עקומה") הוא סוג נכחד דג מהמחלקה בעלי סנפירים בשרניים, אשר התקיים במשך הקרבון שלפני 345 עד 306.9 מיליון שנה באמריקה הצפונית ואוסטרליה.
הסוג התגלה בתצורות מספר מאובנים בפנסילבניה, וירג'יניה המערבית, בריטניה ואירלנד והוא נאסף בידי החוקרים למוזיאון לגאולוגיה שבלונדון.
הסוג תואר בשנת 1865 בידי החוקרים האנגלים: תומאס הנרי האקסלי ורוברט את'רידג' .
דג זה היה טורף גדול יחסית וקרובו של הריזודוס, אשר היה בעל גוף באורך של 3 עד 5 מטרים, כך שהיה אחד מהגדולים בבני קבוצתו אך קטן מהריזודוס, דבר הידוע בעיקר מקשקשיו שהגיעו לאורך 40 מ"מ.
בדומה לריזודוס ומינים קרובים הוא היה דג בעל מבנה חצי-אמפיבי והייתה לו לסת עבה וגבוהה בעלת ניבים מזדקרים, עיניים קטנות וסנפירים קטנים שהתאימו כנראה לתנועה על קרקעית הים.
היה זה כנראה טורף אורב שתפס דגים אחרים, רכיכות וסרטנים ובעלי ארבע רגליים קטנים.
סְטרַשִינַטִי (באיטלקית: Strascinati) לפעמים סטרשינטֶה, הוא השם שניתן לסוגים ספציפיים של פסטה טרייה האופיינית לכמה אזורים של מרכז ודרום איטליה.
השם נובע מהשיטה שבה מעצבים את הבצק, הנגרר על משטח עץ גדול באצבעות היד.
הטכניקה הידנית המסוימת הזו מאפשרת לפסטה צד חלק (זה שהיה במגע עם לוח העץ, שמאובק בקמח) וצד לא סדיר עמוק (זה שהיה במגע עם האצבעות, שממש מתנתק מהבצק הטרי במהלך הגרירה.
כך האמבעות משאירים את פני השטח מקומט ולא סדיר, אשר יאסוף אליו טוב יותר את הרוטב.
בדרום איטליה סוג הפסטה בשיטה זו הם מעין סוג של אוריקייטה, (אוזניים קטנות), התמחות טיפוסית של פוליה ובזיליקטה, אך הרבה יותר גדולים ופתוחים.
זוהי שיטה של הכנת פסטה טרייה, ללא ביצה, כפי שנהוג בכל דרום איטליה.
בדרך כלל מכינים את הסטרשינטי באמצעות שלוש אצבעות, אך בבזיליקטה ישנם מנהגים מקומיים המחייבים וריאציות בארבע ואף שמונה אצבעות, אשר מצריכים כתוצאה מכך סטרשינטים גדולים מאוד (עד למעלה מ-12 סנטימטרים בקוטר).
באומבריה, סטרשינטי הם סוג של פסטה ביצים האופיינית לעיירות קשיה ולמונטליאונה די ספולטו.
מכינים אותם על ידי 'גרירת' שאריות קטנות של בצק פסטה ביצים על לוח המאפה בעזרת האצבעות, וכך הפסטה מקבלת עקב פעולה זו צורה מסולסלת.
הם מתובלים ברוטב על בסיס ביצים, סאלסיצ'ה ופנצ'טה.
עלתה ההשערה שרוטב זה הוא המקדים והמבשר את הקרבונרה.
צ'ארלס "סי-ג'וי" קורומה (בשוודית: Charles "C-Joe" Koroma; נולד ב-20 בינואר 1992) הוא זמר שוודי.
סי-ג'וי נולד ב-1992 בסיירה לאון.
בילדותו היגר עם משפחתו לעיר יבלה, הממוקמת למרגלות חופה המזרחי של שוודיה.
בשנת 2017 הוציא את סינגל הבכורה שלו, "Kan du lyssna på mig".
מאוחר יותר ב-2018 פרסם את הדואט הראשון שלו, "Aaah", עם איגור גיהורי.
ב-1 בדצמבר אישר תאגיד השידור השוודי כי טינגוואל עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Ahumma".
הוא התחרה במקצה השני, שנערך ב-10 בפברואר 2024 בגטבורג.
בסיום סבב ההצבעה השני דורג במקום הרביעי והודח מהתחרות.
קונרד ג'יידן איגן-ריילי הוא כדורגלן אנגלי המשחק בעמדת הבלם בקבוצת אולימפיק מרסיי מליגת העל הצרפתית.
איגן-ריילי גדל במחלקת הנוער של מנצ'סטר סיטי.
ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 1–6 על וויקומב וונדררס במסגרת גביע הפוטבול ליג לעונת .
ב-9 במרץ 2022 ערך את הופעת הבכורה שלו בליגת האלופות, בתיקו 0-0 נגד ספורטינג ליסבון במסגרת שלב שמינית הגמר לעונת 2021/2022. ב-8 במאי ערך את הופעת הבכורה שלו בפרמייר ליג, הופעת הליגה היחידה שלו במדי מנצ'סטר סיטי, בניצחון 0–5 על ניוקאסל יונייטד במסגרת המחזור ה-36 לעונת 2021/2022.
ב-1 ביולי 2022 חתם בברנלי מהפוטבול ליג צ'מפיונשיפ.
ב-23 באוגוסט ערך את הופעת הבכורה שלו במועדון, בניצחון 0–1 על שרוסברי טאון במסגרת הסיבוב השני של גביע הפוטבול ליג לעונת .
ב-27 באוגוסט ערך את הופעת הבכורה שלו בליגה, בניצחון 1–5 על ויגאן את'לטיק במסגרת המחזור השישי לעונת 2022/2023.
ב-30 בינואר 2023, לאחר שלוש הופעות ליגה במדי ברנלי, הושאל להיברניאן מליגת העל הסקוטית עד לתום העונה.
ב-31 בינואר ערך את הופעת הבכורה שלו במועדון, בתיקו 1-1 נגד רוס קאונטי במסגרת המחזור ה-24 בליגה.
בסך הכל ערך 14 הופעות ליגה במדי המועדון במהלך תקופת ההשאלה.
איינדהובן מליגת העל ההולנדית, ושיחק בקבוצת המילואים של המועדון, במדיה ערך 13 הופעות ליגה.
ב-21 במאי הודיעה ברנלי שאיגן-ריילי יחזור למועדון במהלך תקופת ההשאלה.
בעונת 2024/2025 ערך 41 הופעות ליגה במדי המועדון, בהן הבקיע שער אחד.
הוא נכלל בקבוצת העונה של הליגה.
ב-20 במאי 2025 הודיעה ברנלי כי תדון עם איגן-ריילי על חוזה חדש, אולם ב-11 ביוני הודיעה כי השחקן סירב לחוזה על-מנת לבדוק אפשרויות נוספות.
ב-14 ביוני 2025 חתם באולימפיק מרסיי מליגת העל הצרפתית.
ב-15 באוגוסט ערך את הופעת הבכורה שלו במועדון, בהפסד 0–1 לסטאד רן במסגרת המחזור הראשון בליגה לעונת 2025/2026.
איגן-ריילי נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בניצחון על נבחרת גרמניה עד גיל 21 בגמר.
"סטרפלס" הוא שיר מאת הזמר הישראלי רביב כנר, שנכתב והולחן בשיתוף אבי אוחיון ומתן דרור, ויצא כסינגל ב-21 בדצמבר 2025. השיר עוסק באהבה צעירה ובקשר זוגי המתואר דרך חוויות יום־יומיות, מרחבים עירוניים ותחושת התמסרות רגשית מלאה.
על פי דברי כנר, מדובר בשיר אהבה אופטימי המתייחס לזוגיות שהייתה והסתיימה, אך נשען על זיכרון רגשי חי ולא על נקודת מבט רטרוספקטיבית מרוחקת.
במקביל, הודגש מטעם הזמר כי השיר מתמקד ברגעים של אמת רגשית, פגיעות והתמסרות, ללא הגנות או פילטרים, אלא מתוך חשיפה ישירה של הלב והקול.
הוצאת השיר לא נקשרה לתיזמון עונתי מתוכנן, אף שהוא מתואר כשיר המזוהה עם אווירת קיץ וצעירות.
כנר ציין כי השיר היה אמור לצאת מוקדם יותר, בימים חמים יותר, אך בסופו של דבר פורסם בחורף, מבלי שהדבר שינה את משמעותו האישית עבורו.
השיר נוצר בשיתוף פעולה בין כנר, אבי אוחיון ומתן דרור, כאשר השלושה חתומים על המילים והלחן, ודרור גם על העיבוד וההפקה המוזיקלית.
תהליך היצירה, כפי שמשתקף מן הדברים שמסר כנר לאיריס קול ב-103FM, אינו מתואר כתגובה לאירוע חיצוני מסוים, אלא כהמשך ישיר לעיסוקו של כנר בשירי אהבה ובכתיבה אישית הנשענת על חוויה רגשית.
מילות השיר מתארות קשר זוגי דרך דימויים של חופש, אינטימיות וחיי יומיום משותפים, בהם אהבה בגיל צעיר מוצגת כחוויה טוטאלית ובלתי מסוננת.
שורות כגון "אין כמו אהבה של גיל 20" ו"כי את כל מה שאני רוצה" מבטאות רגש ישיר וחסר הסתייגות, ללא אירוניה או מורכבות מודגשת.
הדמות הנשית מצוירת כאידיאל רגשי, דרך הקשבה, נוכחות ויופי, והקשר מוגדר דרך תחושת גאולה אישית של הדובר.
המרחב העירוני, ובפרט תל אביב-יפו, משמש תפאורה סמלית לאהבה צעירה.
אזכור העיר אינו מתפתח לתיאור ריאליסטי מפורט, אלא מתפקד כאייקון רגשי של חופש, קיץ ואינטימיות פומבית, המתקיימת במקביל למרחב הפרטי של הזוגיות.
מבחינה מוזיקלית, השיר מוגדר כפופ רוק מיינסטרימי קצבי, הנשען על אנרגיה רגשית גבוהה, קצב זורם והפקה עכשווית ומלוטשת.
הגיטרות נוכחות אך אינן אגרסיביות, והעיבוד מותאם לרשימות השמעה של תחנות רדיו ולבמות גדולות, תוך שמירה על בהירות מבנית.
קולו של כנר מוצג כאלמנט המרכזי בשיר.
הוא מתואר כגבוה, פתוח ומוביל, כזה שסוחב את השיר קדימה ומעניק אמינות גם למילים פשוטות וחזרתיות.
הבחירה בהפקה שאינה עמוסה בשכבות מודגשת ככזו שמכבדת את השיר ואינה משתלטת עליו, ומאפשרת תחושת זרימה ודינמיקה המזוהה עם ביצוע חי.
ביקורתו של יוסי חרסונסקי מתארת את "סטרפלס" כהמנון אהבה צעירה עכשווי, ללא יומרה ליותר מכך.
לדבריו, השיר נשען על קול, קצב ואווירה, ומכוון במובהק לרגעים של קיץ, צעירות ואהבה ראשונה.
הוא מדגיש את הבחירה ברגש טוטאלי ולא מסונן, ללא אירוניה או קונפליקט, כבחירה מודעת המתאימה לז'אנר.
לצד זאת, חרסונסקי מציין מגבלות עומק טקסטואלי, תלות גבוהה באידיאליזציה והיעדר התפתחות דרמטית.
עם זאת, הוא רואה בכך חלק מן הכוונה האמנותית, ומסכם כי מדובר בשיר שאינו שואל שאלות אלא מתאהב בקול רם, תוך הישענות על אמינות קולית והפקה מדויקת.
בביקורת שפורסמה ב"מעריב אונליין", דודי פטימר מציב את השיר כחלק מביסוס טריטוריה ייחודית של רוק רך במיינסטרים הישראלי.
לדבריו, השיר ממשיך מסורת של רוק ישראלי אישי ומלודי, מבלי ליפול לנוסטלגיה ריקה או להתיישר לפי חוקי הפלייליסט.
הבחירה להישאר בסאונד זה נתפסת כהצהרה אמנותית מודעת בעידן של מוזיקה מיידית ואסתטיקת רשתות חברתיות.